Kokrajhar  : बर' थुनलाइ बाख्रियाव बिहोमा जगायलांनाय सोरजिनानै मेंनो रोङि जोहोलाव राफोद थुनलाइ गिरि , टेगर बान्था आरो थुनलायारि बान्था आवथेगिरि बर' थुनलाइ आफाद ( Boro Sahitya Sabha ) नि बारग' आफादगिरि ब्रजेन्द्र कुमार ब्रह्मखौ देग्लाय नि 16 थि बड'फा उपेन्द्र नाथ ब्रह्म सुबुंथिनि फाइखि बान्था ( Upendra Nath Brahma Soldier's Award ) गथायनाय जाबाय । मिरु दुलाराय बर' फरायसा आफाद ( All Bodo Students Union ) गाहाइ मावख' अदेबानि बड'फा नोगोराव बान्जायनाय रंगिना संगिना हाबाफारियाव गेदेमा थुनलाइगिरिखौ मान बावनाय जायो । बड'फा उपेन्द्र नाथ ब्रह्म ट्राष्ट ( Upendra Nath Brahma Trust ) आ दुलाराय बर' फरायसा आफाद नि हेफाजाबाव बान्था रान्नाय हाबाफारियाव गाहाइ आलासि महरै नुजाथिफैयो बर'लेण्ड मुलुग सोलोंसालि ( Bodoland University ) नि भाइस चेन्सेलर ( Vice Chancellor ) लाइस्रोम लाडुसिं , मिरु एबसुनि आफादगिरि प्रमद बर' , बर' थुनलाइ आफादनि आफादगिरि ( President ) तरेन बर' , राज्य सभानि बारग' सांसद ( Ex . Perliamentarian ) उर्खाव गोरा ब्रह्म , गेदेमा थुनलाइगिरि ( Noted Literatuer ) ब्रजेन्द्र कुमार ब्रह्मआ लोरबां देहायाव फाहामथाइ लाखांनाय ( Treatment ) नि नोजोर लाखिनानै बिथांनि बिसि ( Wife ) कौशल्य ब्रह्म जों लोगोसे गोबां गुनगोनां मेलेम जिबि सुबुं ( Educationist ) फोरा बाहागो लाफैयो । मख'जाथावदि बै गोबां साननिफ्राय लोरबां जब्रा देहाखौ फाहामथाइ लाना थानाय बर' थुनलाइनि अलंबार , जोंथि हाथर्खि आरो गागि थुनलाइगिरि ब्रजेन्द्र कुमार ब्रह्मखौ बान्था रान्नाय हाबाफारियाव कक्राझार सोरखारि फरायसालिमानि आगु गोरायुं ( Former Principal ) सुरत नार्जारि बिथांआ आफादगिरि ( Chairman ) नि मासि लानानै सामलायनाय हाबाफारियाव बड'फा उपेन्द्र नाथ ब्रह्म ट्राष्ट ( Upendra Nath Brahma Trust ) आ बराय बिबुंथि लाखियो । गेदेमा ब्रह्मखौ रान्नाय बान्था ( Award Conferring Ceremony ) आव नोगोद धोन , मानबिलाइ , आर'नाइ दं । ह्रांख्राय हरजानाय माननि आलासि ( Guest of Honour ) महरै नुथाथिफैनानै बर' थुनलाइ आफादनि आफादगिरि तरेन बर'आ बुङो दि राव हारिमु थुनलाइ गैयालासे मोनसे हारिया थांनानै एबा फोथांनानै थानो हाया । जायनि नाजानायाव बर' थुनलाइ बाख्रिखौ जौगाखांनानै दावखोलांनायाव बिहोमा ( Contribution ) होलांदों । लोगोसे थाबथाबैनो गाज्रि देहायारि हामखांना ( Cured ) फैथों बे थांखि जों आफा अबंलावरिनो आर'ज गाबहरो । 
गेदेमा थुनलाइगिरि ब्रजेन्द्र कुमार ब्रह्मखौ उपेन्द्र नाथ ब्रह्म बान्था गथायबाय